hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy zh hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ժամկետային զինծառայող Կ-ի համար ծառայության առաջին իսկ ամսից բանակը վերածվել է մղձավանջի:  2018 թվականի հունվարի 15-ին նա զորակոչվել է բանակ՝ Մարտակերտի N զորամաս, որտեղ, ըստ իր ցուցմունքների, սպան իրեն ենթարկել է սեքսուալ բնույթի բռնի գործողությունների և ծեծի։ Գործը հարուցվել է այն բանից հետո, երբ Կ-ն իր մեջ ուժ է գտել կատարվածի մասին պատմել մորը:
Սակայն դատախազությունը մեղադրյալ է կարգել ոչ թե սպային, այլ բռնաբարված զինվորին, թեև Բռնաբարության և ծեծի փաստերը հետագայում հաստատվել են դատաբժշկական երեք փորձաքննությունների եզրակացություններով:
Գործը դատարանում է: Վերջին նիստը Ստեփանակերտի դատարանում տեղի է ունեցել հոկտեմբերի 22-ին։ Դրանից հետո նիստը երկու անգամ չի կայացել, և հաջորդը նշանակված է երկու ամիս անց՝ փետրվարի 26-ին։
«Լրագրողներ հանուն մարդու իրավունքների» կազմակերպությունը հենց առաջին օրից զինվորի և նրա մոր՝ Ս-ի կողքին է եղել, նրանց իրավական աջակցություն է ցուցաբերել, նրա հարցը բարձրացրել է ՊՆ պաշտոնյաների հանդիպումների թեման պարբերաբար լուսաբանվել է Forrights.am կայքում։ Մենք հնարավորություն ենք տվել խոսելու նաև հակառակ կողմին՝ սպա Ռ․ Թ-ին, որը, ըստ գործում առկա ցուցմունքների, իրականացրել է ծեծն ու բռնի սեքսուալ գործողությունները։ Նա պնդում է, որ զինվորը իրեն զրպարտել է, քանի որ նա խիստ հրամանատար է, երդվում է, որ սպայի պատիվը թույլ չէր տա նրան այսպիսի հանցագործություն կատարել։
Ի դեպ, մեր տեղեկություններով, նա այն նույն հրամանատարն է, որի ենթակայության տակ էին ծառայում եզդի զինծառայող Արթուր Աջամյանը, որը  դեկտեմբերի 4-ին զոհվեց , բողոքի ակցիա էին իրականացնում դեկտեմբերի 2-ին Մատաղիսի զորամասում սպանվեց չպարզված հանգամանքներում, և որի հարազատներն ու համագյուղացիները բողոքի ակցիա էին կազմակերպել խորհրդարանի դարպասների առաջ։ Արթուրի մարմնի վրա, ըստ նրա փաստաբանի, բացի հրազենային վիրավորումից ստացված վերքից, բռնության այլ հետքեր էլ են եղել։
Եւ այսօր ահա, մեկ տարի անց ունենք հետևյալ պատկերը․ զինվորը ամբաստանյալի աթոռին է մի հանցանքի համար, որը պատժվում է տուգանքով՝ նվազագույն աշխատավարձի երկուհարյուրապատիկից չորսհարյուրապատիկի չափով, կամ կալանքով՝ մեկից երեք ամիս ժամկետով, կամ ազատազրկմամբ՝ առավելագույնը երկու տարի ժամկետով:
Այսօր Կ-ն ազատված է զինվորական ծառայությունից, սակայն այս մեկ տարում նրա կրած հոգեբանական ու ֆիզիկական չարչարանքները նրան հասցրել են ծանր հոգեվիճակի։ Գլխին անհասկանալի գոյացություն է հայտնաբերվել: Ստեփանակերտի հոսպիտալում Կ-ին վիրահատել էին առանց բուժհետազոտության, ինչի արդյունքում գոյացությունը ճյուղավորվել էր:
«Ինձ ազատեցին առողջական խնդիրներով պայմանավորված, երկարատև դեպրեսիայի պատճառով, — ասում է Կ-ն, — պաշտպանության նախարարության կողմից աջակցույթյուն չի եղել։ ԻՄ ազատումը և այն, որ փաստաբանիս օգնությամբ ես հետագայում պնդեցի իմ ցուցմունքները, զուտ իմ իրավունքների համար պայքարի արդյունք էր։ Այսօր ես մեղադրյալի աթոռին եմ, իմ անվտանգությունը պաշտպանության նախարարությունը չի ապահովել, դա հատկապես ինձ խանգարել է այն շրջանում, որ ես իմ հաղորդումը տվեցի ու իրենք ինձ ուղարկեցին ռազմական ոստիկանություն ու ճնշում էին, որ ես փոխեմ իմ ցուցմունքը, ու ես արդյունքում փոխեցի»։
Հետագայում, արդեն դատարան նիստերի ժամանակ, հիշեցնենք, Կ-ն կրկին վերադարձել էր իր նախնական ցուցմունքներին։ Ինչու՞մ կայանում ճնշումը։ Մեր հարցին նախկին շարքայինը պատասխանեց․
«Պատկերացրեք, որ մարդը նոր է գնում ծառայության, ու այդ դեպքը իր հետ լինում է, առաջին հերթին նա շատ ճնշված վիճակում է հայտնվում, ու միանգամից նրան տեղափոխում են ռազմական ոստիկանություն, այդ վիճակում։ Դա կրկնակի ճնշում էր։ Ստեփանակերտի ռազմականում ճնշումներ չեն եղել, սակայն անվտանգության առումեվ եղել են, քանի որ այդ սպաները ազատ ելումուտ են ունեցել այնտեղ։ Իսկ կոնկրետ իմ դեմ բռնություններ կիրառած անձը կարող էր մտնել երբ ուզեր, պատճառաբանելով, որ ինքը կարգազանց զինվոր է այդտեղ բերել, կարգապահական վաշտ»։
Հիշեցնենք, որ Կ-ի մայրը պատմել էր, որ որդուն ծաղրի են ենթարկել նաև զորամասում։
Forrights.am-ի հարցերին պատասխանելով, նախկին զինծառայողը  ասաց, որ վերջին դատական նիստը հետաձգվել է իր նախաձեռնությամբ, քանի որ փաստաբանը առողջական խնդիրներ է ունեցել։
Նախորդ նյութըԴատապարտյալների վերասոցիալականացում․ կազմակերպել համերգնե՞ր, թե՞ յուրաքանչյուրի հետ առանձին աշխատանք կատարել
Հաջորդ նյութըՌոբերտ Քոչարյանի աջակիցները Մարտի 1-ի գործով տուժողներին ցուցմունքից հրաժարվելու առաջարկներ են անում
Ադրբեջանի զինուժը կրակել է հայկական դիրքերի ուղղությամբ, կրակը լռեցված է. ՊՆ
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Նոբելյան Խաղաության մրցանակի դափնեկիրներ են հռչակվել իրավապաշտպաններ
ԵՄ քաղաքացիական առաքելությունը կտեղակայվի հայ-ադրբեջանական սահմանի երկայնքով
Edit with Live CSS
Write CSS OR LESS and hit save. CTRL + SPACE for auto-complete.